Villarreal jirbħu l-UEL għall-ewwel darba VILLARREAL…………………………. 1 (Villarreal 11-10 bil-pens) Quddiem 9,500 spettatu­r fi Gdansk Stadium, fil-belt ta' Gdansk fil-Polonja, Villarreal rebħu l-UEFA Europa League għall-ewwel darba fl-istorja tal-club meta fil-finali għelbu lil Manchester United bl-iskor ta' 11-10 bl-għoti tal-penalties wara draw ta' 1-1. Ir-Red Devils mill-ew­wel għamlu l-intenzjonijiet tagħhom ċari hekk kif mas- suffara inizjali ħarġu fuq l-offensiva biex jiksbu l-goal kmieni bil-konsegwenza li l-Ispanjoli ffullaw id-difiża biex jagħlqu l-ispazji neċessarji lill-avversarji. L-ewwel ċans wasal għand Scott McTominay li x-xutt tiegħu għadda ftit barra filwaqt li Villarreal wieġbu minn Manu Trigueros li minn pożizzjoni ideali xeħet ferm għoli. Fit-23 minuta, kienu l-Ispanjoli li resqu viċin meta Carlos Bacca xeħet cross insidjuż iżda d-daqqa ta' ras ta' Pau Torres spiċċat għoli. U proprju sitt minuti wara, Villarreal fetħu l-iskor meta mill-free-kick ta' Dani Parejo, Gerard Moreno ħa­rab lid-di­fensur dirett tiegħu, Victor Lindelof, u għeleb lill-goalkeeper, David De Gea. Wara dan il-goal wieħed stenna reazzjoni mit-team Ingliż iżda minkejja li gawdew mill-pussess tal-ballun qatt ma kienu effettivi minħabba li sabu quddiemhom ħajt uman biex Villarreal daħlu jistrieħu fil-vantaġġ ta' goal. Madankollu, fil-55 minuta, l-Ingliżi kisbu d-draw meta minn az­zjoni ta' corner, id-difiża ta' Villarreal ikklerjat f'saqajn Paul Pogba li xxuttja minn barra l-kaxxa bil-ballun jaħ­bat mad-difiża u jasal għand EDINSON CAVANI li waħdu quddiem il-lasti spara fix-xibka. Wara dan il-goal, ir-Red Devils iddominaw għal kollox iżda ma setgħux isibu t-triq lejn ix-xibka avversarja biex il-partita marret fil-ħin barrani … kif ukoll għall-għoti tal-penalties hekk kif ma ġie skorjat l-ebda goal.